หน้าแรก > พระกริ่ง/รูปหล่อ/หล่อโบราญ > เหรียญหล่อจอบใหญ่ หลวงพ่อเงิน วัดบางคลาน จ.พิจิตร
เหรียญหล่อจอบใหญ่ หลวงพ่อเงิน วัดบางคลาน จ.พิจิตร จัดสร้างขึ้นช่วงปี พ.ศ.2450-2460
ลักษณะแม่พิมพ์ด้านหน้าเป็นองค์หลวงพ่อเงิน นั่งสมาธิขัดราบ อยู่ภายในขอบซุ้มมีเม็ดไข่ปลาล้อมรอบ ด้านบนหล่อเป็นหูเหรียญในตัวและมีเม็ดไข่ปลา 3 เม็ดตรงห่วง แต่ละเม็ดนูนออกมาอย่างชัดเจน
เหรียญหล่อจอบใหญ่ หลวงพ่อเงิน วัดบางคลาน ยังแบ่งได้เป็น 2 พิมพ์ คือ พิมพ์ A (พิมพ์สองชาย) สังเกตุบริเวณริ้วจีวรสุดท้ายเหนือแขนซ้ายเส้นจีวรขาดออกจากกัน และ พิมพ์ B (พิมพ์ชายเดียว) สังเกตุบริเวณริ้วจีวรสุดท้ายเหนือแขนซ้ายเป็นเส้นเต็ม
องค์ที่นำมาให้ชมนี้เป็นพิมพ์ A (พิมพ์สองชาย) ซึ่งบริเวณริ้วจีวรสุดท้ายเหนือแขนซ้ายเส้นจีวรขาดออกจากกัน
หลวงพ่อเงิน เดิมท่านชื่อเงิน เมื่อสมัยก่อนยังไม่ได้ใช้นามสกุล ท่านเกิดเมื่อวันที่ 16 กันยายน พ.ศ. 2351 ตรงกับศุกร์เดือน 10 ปีมะโรง เมื่อปี พ.ศ. 2356 หลวงพ่อเงิน อายุได้ 5 ขวบ นายช่วงซึ่งเป็นครูของท่าน ได้หาหลวงพ่อเงินไปอยู่กรุงเทพฯ จนกระทั่งหลวงพ่อเงินเติบโตเข้าศึกษาเล่าเรียนได้ จึงได้นำหลวงพ่อเงินไปฝากไว้ที่วัดตองปู (วัดชนะสงคราม) เพื่อให้เล่าเรียนหนังสือที่วัดชนะสงครามตลอดมา จนถึง ปี พ.ศ. 2363 หลวงพ่อเงิน อายุได้ 12 ปีจึงได้บรรพชาเป็นสามเณร เมื่ออายุครบบวชท่านก็ได้อุปสมบทเป็นพระภิกษุที่วัดชนะสงคราม ฉายา พุทธโชติ
ท่านได้จำพรรษา เพื่อปฏิบัติธรรมวินัยเรียนทางวิปัสสนากรรมฐานอยู่ได้ 3 พรรษาขณะที่ท่านได้จำพรรษาอยู่ที่วัดชนะสงครามท่านได้ไปถวายตัวเป็นศิษย์เพื่อศึกษาศิลปวิทยาคมตลอดจนเรียนวิปัสสนาธุระ ในทางเมตตามหานิยมและคงกระพันชาตรีจากเจ้าพระคุณสมเด็จพระพุฒจารย์(โต) พรหมรังสีวัดระฆังโฆสิตารามจนเป็นที่พอใจแล้ว ท่านจึงได้กลับไปจำพรรษาที่วัดคงราราม (วัดบางคลานใต้) บ้านบางคลาน ตำบลบางคลาน อำเภอบางคลาน จังหวัดพิจิตร บ้านเดิมของท่านอยู่ได้ 1 พรรษา
หลวงพ่อเงิน ท่านได้มรณภาพ เมื่อวันศุกร์เดือน 10 แรม 11 ค่ำ ปีมะแม ตรงกับวันที่ 20 กันยายน พ.ศ. 2462 รวมอายุได้ 111 ปีพรรษา 90